## Rakendatavuse uuring: täiendava nõustamise pakkumine Tartu linnas piloteerimis-perioodil registreeritud isakandeta laste emadele, (e-)kirja projekt**[[1]](#footnote-1)**

Lp. [nimi]

Palju õnne lapse sünni puhul!

Sotsiaalministeeriumil on käimas pilootprojekt, mille käigus pakume Tartu linnas võimalust saada täiendavat nõu ja tuge teise vanema kande[[2]](#footnote-2) teemadel. Näiteks pakume lisainfot selle kohta, mida teise vanema kanne tähendab lapse ja tema vanemate jaoks juriidilisest ja laste õiguste vaatest, kuidas selle tegemine või tegemata jätmine vanemaid ja last tulevikus mõjutada võib. Samuti saame anda infot selle kohta, kuidas vanemakannet hiljem lapse sünniakti lisada ning kust leida tuge erinevate võimalike teise vanema kandega seotud murede lahendamiseks.

Juhul, kui soovite täiendavat nõustamist teise vanema kande teemadel, andke endast märku kas registreerimiskeskkonnas [veebilink], e-posti aadressil [e-posti aadress] või telefonil [telefoninumber]. Nõustamist viib läbi Tartu Linnavalitsuse sotsiaal- ja tervishoiuosakonna spetsialist.

Nõustamise pakkumine on üks osa Sotsiaalministeeriumi tellitud uuringust (projekt nr IKSU 2 Eesti Teadusinfosüsteemis), mida viib läbi Civitta Eesti AS. Uuringu eesmärk on edendada Eesti laste õigust teada oma isa, päritolu ja põlvnemist toetades teise vanema kande (isakande) tegemist, samuti isade osalemist oma laste elus sõltumata sellest, kas vanemad elavad igapäevaselt koos või mitte. Teie kontaktandmed võttis rahvastikuregistrist välja Siseministeerium ja edastas need Tartu linnavalitsuse sotsiaal- ja tervishoiuosakonnale Teadus- ja arendustegevuse korralduse seaduse §13 lg 1 p1 alusel. Kolmandad osapooled Teie kontaktandmeid ei näe.

Lugupidamisega

[nimi]

[tiitel]

Tartu linnavalitsuse sotsiaal- ja tervishoiuosakond

[kontakt e-post ja telefon]

1. Tegemist on kirja esialgse sõnastusega. Lõplikku sõnastust viimistletakse vastavalt uuringu eelmiste etappide tulemustele. [↑](#footnote-ref-1)
2. Kuni 31.12.2023 isakanne [↑](#footnote-ref-2)